google/wiki40b huggingface dataset:
AFI's 100 Years…100 Heroes & Villains

AFI's 100 Years…100 Heroes & Villains er en liste over de 100 viktigste filmpersonlighetene fra USA ifølge det amerikanske filminstituttet (The American Film Institute – AFI). Listen er todelt med én seksjon bestående av helteskikkelser og én seksjon med skurker. Listene ble stemt fram i en undersøkelse blant 1500 filmkritikere, filmhistorikere og fagfolk fra filmbransjen. AFI lanserte en liste med seks kriterier som de stemmeberettigede måtte ta hensyn til når de skulle stemme. Det var til sammen 400 nominerte filmfigurer. Alle amerikanske spillefilmer som ble utgitt før 1. januar 2002 ble vurdert.
AFI har beskrevet kåringen slik på sitt nettsted: «Figurene på denne listen har preget det amerikanske samfunnet med sitt ytre og indre vesen, og de vekker fremdeles oppsikt hos publikum. De har bidratt til å løfte og berike USAs filmhistorie og er fremdeles en inspirasjon for bransjen og publikum.» Atticus Finch fra dramafilmen Drep ikke en sangfugl (1962) ble kåret til den beste helteskikkelsen, mens Hannibal Lecter fra thrillerfilmen Nattsvermeren (1991) ble kåret til den beste skurken.
Listen ble presentert 4. juni 2003 av det amerikanske filminstituttet i en CBS-sending produsert av Bob Gazzale. TV-sendingen het AFI's 100 Years... 100 Heroes & Villains, og skuespilleren Arnold Schwarzenegger var programleder. Sendingen ble nominert til en Primetime Emmy Award for beste faktaspesial.
Malmö sentralstasjon

Kilder

«Snälltåget». Snälltåget. 2017. Besøkt 30. mars 2017.
Sundslegen, herja og naken

Sundslegen, herja og naken er et musikkalbum med Lars Klevstrand, utgitt i 2006.
International Humanist and Ethical Union

International Humanist and Ethical Union (IHEU) ble stiftet i Amsterdam i 1952 og er den internasjonale paraplyorganisasjonen for humanister, ateister, rasjonalister, sekularister, skeptikere, fritenkere og lignende.
Human-Etisk Forbund er IHEUs eneste norske medlemsorganisasjon.
Unionen representerer synspunktene til over tre millioner humanister organisert i over 100 nasjonale organisasjoner i 40 land. Størsteparten av disse medlemmene holder til i den tredje verden. Julian Huxley (UNESCOs første generaldirektør) var dirigent på stiftelsesmøtet.
IHEU fremmer undervisning i komparativ religion, og oppfordrer til dialog mellom tros- og livssynssamfunn.
International Humanist and Ethical Unions visjon handler om en humanistisk verden, en verden hvor minoritetenes menneskerettigheter respekteres og alle er i stand til å leve verdige liv. Formålet er å bygge og representere den globale humanistbevegelsen, som ifølge organisasjonen skal forsvare menneskerettigheter og fremme sekulærhumanistiske verdier over hele verden. IHEU gir ut magasinet International Humanist News hvert kvartal, og avholder hvert tredje år en internasjonal verdenskongress.
I 2002 vedtok IHEUs Generalforsamling enstemmig Amsterdam-deklarasjonen av 2002 (se eksterne lenker under) som gir uttrykk for hva den sekulære humanismen er.

Minimumserklæringen

Alle medlemsorganisasjoner og individuelle medlemmer må fra 1996 ifølge IHEUs vedtekter punkt 5.1 godta IHEUs minimumserklæring om sekulær humanisme:
«Humanism is a democratic and ethical life stance, which affirms that human beings have the right and responsibility to give meaning and shape to their own lives. It stands for the building of a more humane society through an ethic based on human and other natural values in the spirit of reason and free inquiry through human capabilities. It is not theistic, and it does not accept supernatural views of reality.»
I tillegg til å sikre at medlemsorganisasjoner er oppriktige humanistiske (eller tilsvarende) organisasjoner, avviser minimumserklæringen dogmer.

Internasjonal rett

Menneskerettighetserklæringen omfatter internasjonale menneskerettigheter for religions- og livssynsfrihet
I internasjonal rett er friheten fra religion og tro også beskyttet av Artikkel 18 i FNs konvensjon om sivile og politiske rettigheter. Denne beskyttelsen gjelder også for dem som bekjenner seg til tro uten religion, som for eksempel sekulærhumanister, ateister, rasjonalister og agnostikere. FNs konvensjon om barnets rettigheter er også relevant i denne sammenhengen.
Øst-Timors sentralbank

Øst-Timors sentralbank er sentralbanken for Øst-Timor. Sentralbanken er grunnlovfestet, men ikke innført. Den er under innføring, og dens oppgaver utføres i mellomtiden av et bank- og betalingsråd; The Banking and Payments Authority of Timor-Leste (BPA).

Historie

Øst-Timor ble gitt autonomi i 1999, og ble ledet av en FN-ledet interimregjering (UNTAET – United Nations Transitional Administration of East Timor) fra oktober 1999 til mai 2002, fram til uavhengigheten formelt trådte i kraft 20. mai 2002. UNTAET etablerte først Central Payments Office (CPO), deretter BPA. BPA ble etablert 30. november 2001.

Visjon og målsettinger

BPAs visjon er å være en troverdig leder i å bevare prisstabilitet og fostre økonomisk vekst i Øst-Timor.
BPA utfører mange av de oppgavene den kommende sentralbanken skal utføre, herunder utstedelse av penger, overvåking av banknæringen, samt overvåking av landets økonomi for å kunne etablere en økonomisk politikk som gir moderat inflasjon. I tillegg samler og utgir de informasjon, fungerer som clearinghus for bankene, fyller rollen som regjeringens bank og forvalter landets valutareserver. Dette gjør at BPA i praksis utfører de aller fleste oppgavene en sentralbank normalt gjør.
I 2005 etablerte Øst-Timor et petroleumsfond for å sikre velferd også for kommende generasjoner, dette fondet administreres også av BPA.

Sentralbanksjef

Sentralbanksjef («General Manager») pr mars 2008 er Abraão F. de Vasconselos.
Montreal International Jazz Festival

Montreal International Jazz Festival er en meget populær jazzfestival som blir avholdt hvert eneste år i Montréal i Québec i Canada. Denne jazzfestivalen i Montreal sto oppført i Guinness rekordbok for 2004 som verdens aller største jazzfestival dette året. De fleste av hovedgatene i Montreals sentrum blir helt eller delvis stengt for trafikk i de ti dagene som konsertene foregår. Festivalen ble avholdt for første gang i 1980
Hvert eneste år har festivalen godt over 3000 jazzmusikere fra cirka 30 forskjellige land. Festivalen består egentlig av mer enn 650 konserter (inkludert 450 utendørsforestillinger som er gratis for publikum). Festivalen har rundt 2,5 millioner besøkende hvert år (av disse er cirka 34 % turister og ekskursjoner).
Montreal Jazz Festival ble den første gangen igangsatt av Alain Simard, som hadde tilbrakt store deler av 1970-tallet med å arbeide sammen med Productions Kosmos for å bringe artister som Chick Corea, Dave Brubeck, Muddy Waters, Chuck Berry, Bo Diddley, John Lee Hooker og mange andre til Montreal for å fremføre sin musikk. Dermed ble ideen til om å skape en enorm sommerfestival i Montreal som ville samle en rekke populære jazzartister på en og samme gang. Festui
Europas skam

«Europas skam» (tysk: Europas Schande) er et politisk dikt fra 2012 av Günter Grass. I diktet omhandles den greske finanskrisen, protestbevegelsen knyttet til denne, og forholdet mellom Hellas og Den europeiske union. Det er skrevet blant annet ved bruk av den antikke versefot anapest.

Offentliggjøring

Diktet ble utgitt 25. mai 2012 online, og den påfølgende dag i Süddeutsche Zeitungs trykte utgave. I Norge ble diktet offentliggjort av Aftenposten.
Diktet utkom således få uker etter utgivelsen av prosadiktet «Was gesagt werden muss».

Reaksjoner

Oversetteren Erik Fosnes Hansen uttalte at «Grass minner oss om vår gjeld til Hellas».
Gunther Krichbaum, leder av Europautvalget i Forbundsdagen, mente at diktet ikke var forankret i realitetene. Han pekte blant annet på at det var vanskelig å overbevise de slovakiske pensjonistene om at de skulle hjelpe Hellas, samtidig som grekernes pensjoner var høyere enn deres.
Central Saint Martins College of Arts and Design

Historie

Central School of Art and Design (tidligere Central School of Arts and Crafts) ble etablert av Londons fylkeskommune i 1896 for å tilby spesialisert kunstutdannelse for arbeidere i kunstindustrivirksomheter. Skolen var tiltenkt en rolle som et senter for kunstutdannelse, hvor studenter kunne møte etablerte kunstnere og arbeidsgivere. Dette var en del av kunsthåndverksbevelselsen i Storbritannia (Arts and Crafts Movement) på slutten av 1800-tallet. The Royal Female School of Art, som hadde blitt etablert i 1842, ble slått sammen med the Central School of Art and Design i 1908. 
Saint Martins School of Art ble etablert i 1854 av bestyrelsen ved den kjente kirken St. Martin-in-the-Fields, med mål om at industriell utdannelse skulle bli utviklet og forenet med den generelle utdannelsen som kirkens skoler stod for. Kunstutdannelse ble sett på som en del av den industrielle utdannelsen av lærlinger. «St. Martins College» ble uavhengig av kirken i 1859, og godkjent av det fylkeskommunale tekniske utdannelsesrådet for London i 1894. Skolen ble etterhvert anerkjent som en av de fremste kunstskolene, hvor mange av tidens beste kunstnere ble utdannet.
Central School of Art and Design og «St. Martins» ble slått sammen i 1989. Høsten 2011 ble de fleste av skolens mange lokaliteter slått sammen til et stort felles campus ved King's Cross nord i London sentrum.

CSM og populærkultur

Punkebandet Sex Pistols hadde sin første offentlige opptreden i St Martins College sine daværende lokaler i Charing Cross Road den 6. november 1975.
Det engelske alternative rockebandet Pulp lanserte sangen «Common People» i 1995. Sangens tekst innledes med «She came from Greece she had a thirst for knowledge, // she studied sculpture at Saint Martin's College, // that's where I, // caught her eye.» Sangen er delvis inspirert av Pulp-vokalist Jarvis Cockers egne opplevelser som student ved CSM 1988-91.
Adnan Čaušević

Bakgrunn

Familien til Čaušević flyktet da han var fem år fra borgerkrigen i Bosnia-Hercegovina til Haugesund.
Shandong FC

Shandong Luneng FC (1956–) er en kinesisk fotballklubb som spiller i Kinesisk superliga der den har vunnet både liga og cup.
De spiller hjemmekampene på Jinan Olympiastadion (innviet 2009) med plass til 57 000 tilskuere.
Den ble startet i 1956 av de lokale myndigheter i byen Jinan (hovedstad i provinsen Shandong) som amatør under navnet Shandong Provinslag. Laget vant ingenting spesielt, før i 1979 da de vant Kinalekene mot Beijing FC. De rykket i 1993 opp til den nystartede proffligaen (Jia A) som startet i 1994. De endret navn til Shandong Jinan Taishan FC. Etter ett år med problemer ble navnet Jinan Taishan FC og de vant FA-cupen mot Shanghai FC 1995, hvilket brakte nye sponsorer fra tobakksindustrien og cupsølv i 1996. Navnet Taishan kommer av Taishanfjellet like ved.
I 1998 kjøpte Shandong Electrics seg inn og navnet ble Shandong Luneng FC, de vant The Double i 1999 under den serbiske trener Slobodan_Santrač (1946–2016). Dessverre viste det seg i 2013 at dommerkomiteens leder Zhang Jianqiang hadde fått 400 000 Yuan for å velge ut en Shandong-vennlig dommer til cupfinalen. Laget fikk 1 million Yuan i bot men beholdt tittelen.
De har siden vunnet meget. I alt har de vunnet Toppdivisjonen i 1999, 2006, 2008, 2010 og FA-cupen i 1995, 1999, 2004, 2006 og 2014.
Blant de mer kjente spillere nevnes OL-landslagsspilleren Cui Peng som i 2007 ble utestengt på grunn av fyllekjøring. Brasils tidligere landslagssjef Mano Menezes overtok som trener i 2016 etter brasilianske Cuca (trener 2014–15), men ga seg etter 11 kamper, etterfulgt av tyskeren Felix Magath. Den aldrende italiener Graziano Pellè ble mobbet av tilhengerne da han kom til klubben i juli 2016, til en pris av 130 millioner kroner til Southampton FC.
Aino Marsio-Aalto

Utdanning

Aino Mandelin ble født i Helsingfors og gikk på grunnskole der. Hun tok arkitektutdanning ved Teknillinen korkeakoulu (Helsinki tekniske høgskole) i 1913-1920, og blant en gruppe aktive kvinner som studerte arkitektur i Finland på 1910- og 20-tallet, noe som var et uvanlig yrkesvalg for kvinner på dette tidspunktet. Etter dette arbeidet hun i tre år på Oiva Kallios arkitektkontor. I 1923 flyttet hun til Jyväskylä, hvor hun begynte å jobbe hos arkitekten Gunnar Achilles Wahlroos.

Samarbeid med Alvar Aalto

I Jyväskylä møtte hun arkitekten Alvar Aalto, som hun giftet seg med i 1924, og disse begynte å arbeide sammen. I begynnelsen av sitt ekteskap deltok ofte Aino og Alvar Aalto i samme arkitektkonkurranser, men med separate bidrag. Etter hvert begynte de å samarbeide på større prosjekt, hvor Alvar gjerne hadde ansvar for eksteriøret og Aino for interiør og innredning. På 1920-tallet var ekteparet blant de første finske arkitektene som tegnet i funksjonalistisk stil.
I 1935 startet ekteparet innredningsfirmaet Artek sammen sammen med Marie Gullichsen og Nils-Gustav Hahl, som skulle være “et utsalgs- og propagandasenter for den nye boligideologien”. Gjennom Artek solgte de blant annet møbler, lys, tekstiler og glass designet av ekteparet. For Artek designet også Aino Marsio-Aalto stolen “615”, som er blant hennes mest solgte produkter. Aino Marsio-Aalto var administrerende direktør for Artek fram til sin død i 1949.

Design for Iittala

Aino designet flere glassprodukter for det finske selskapet Iittala. Blant hennes mest kjente design for dem er serien Bölgeblick fra 1932 med glass, skåler og mugger i presset glass med spiralmønster, som er fremdeles er i produksjon. For disse glassene og sin utstillingsarkitektur vant hun også gullmedalje ved triennalen i Milano i 1936.
Halvtunnel

En halvtunnel er en tunnel som er hogd inn i en stupbratt fjellside, slik at kjørebanen er overdekt. Tunnelen er åpen på den ene side.
Et mye avbildet eksempel på en slik halvtunnel finnes i Bygland kommune i Aust-Agder der konstruksjon av en kjørbar vei forbi Fånefjell var utfordrende for veiingeniørene i første del av 1900-tallet.
Orophila

Utseende

Ganske små (vingespenn 35-40 millimeter) sommerfugler med flikete vinger. Oversiden er svart eller brunsvart med skinnende blå tegninger. Undersiden av forvingen er rødaktig, mørkere i spissen, undersiden av bakvingen gråbrun.

Levevis

Biblidinae er tropiske skogsinsekter. Slekten Orophila lever i tåkeskog mellom 1300-2200 meter over havet. Larvenes næringsplante(r) er ukjent. Disse sommerfuglene sitter gjerne i løvverket noen meter over bakken, men kan komme ned til bakken for å suge i seg saltholdig vann fra mineralrik, fuktig jord.

Utbredelse

Slekten er utbredt fra Venezuela i nord til Bolivia i sør.
Skogsivaks

Skogsivaks (Scirpus silváticus) er en art i starrfamilien. Den er 50–120 cm høy og har gulgrønne og brede blad.
Asthenopholis

Utseende

Middelsstore (19-25 millimeter), nokså kraftige, brunlige oldenborrer.

Utbredelse

Fem av artene lever Sør-Afrika, de øvrige to i Kenya og Uganda.

Kilder

Harrison, J. du G. (2009) A taxonomic revision of the African leaf chafer genus Asthenopholis Brenske, 1898 (Coleoptera: Scarabaeidae: Melolonthinae): a SEM study. Zootaxa 2225: 1-48.
Apodryininae

Utseende

Små, slanke, blankt svarte snyltevepser. Hunnene er vingeløse og ligner overflatisk på små maur, forføttene er utviklet til et klolignende gripeorgan. Hannene har normalt uviklede vinger og forbein.

Utbredelse

Gruppen har en sørlig utbredelse og er kjent fra Australia, Chile, Sør-Afrika og Madagaskar.
The Sapphires

The Sapphires (etablert 1965 i Oslo, nedlagt 1968) var et norsk rytme-og-blues band, kjent fra plateutgivelser og fremførelser på Club 7.
De bestod av «Little» Earl Wilson og Tommy Merg vokal, Nils Bjørness gitar, Svein Hansen bass, Christian Reim/Arild Boman/Arild Wikstrøm orgel, Alf Kjellman/Knut Riisnæs/Hans Petter Knudsen/Carl Magnus Neumann saksofon, Jarl Johansen trompet og Tom Karlsen trommer. De ga ut en rekke singler titulert I can't believe it, Papa's got a brand new bag, og Don't play that song (Polydor, produsert av Svein Erik Børja), samt akkompagnerte Wenche Myhre på hennes Love a GoGo i 1967.
Tröbigau

Tröbigau (sorbisk: Trjechow) er en landsby i kommunen Schmölln-Putzkau i Fristaten Sachsen i Tyskland. I Tröbigau bor omkring 300 mennesker.
Fylkesvei 4514

Fylkesvei 4514 går mellom Folkvord og Lea i Sandnes. Veiens lengde er 2,6 km og heter Todnheimveien.
Frem til 2019 hadde veien betegnelsen fylkesvei 321.
LMFAO

Liv og karriere

Redfoo (Stefan Kendal Gordy) og SkyBlu (Skyler Gordy) vokste begge opp i Los Angeles-området i Pacific Palisades. De dannet gruppen LMFAO i 2009. Redfoo er den åttende og yngste sønnen til Berry Gordy, Jr, grunnleggeren av Motown, et Detroit-basert plateselskap som The Jackson 5 var signert til i seks år. Redfoo er sønn av Nancy Leiviska, en musikkvideoregissør og forfatter.
Anastrangalia

Utseende

Nokså små, mørke trebukker, dekkvingene oftest rødlige eller brunlige. Antennene er tynne og kortere enn kroppen. Pronotum er mer eller mindre klokkeformet, dekkvingene oftest noe avsmalnende bakover. Beina er nokså lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Slekten er vidt utbredt i Holarktis og Asia.
Bundahisjn

Bundahisjn eller Bundahisn er en tekst fra 700-/800-tallet som gir en sammenfatning av zoroastrismen tro og tanker om kosmogoni og skapelsesmyter. Verket regnes ikke i seg selv som et «hellig skrift», men det gir en sammenfattende framstilling av flere emner fra Avesta.
Zoroastrismen er en religion som oppsto i Perserriket ca 1 000 / 600 f.Kr.
Et utvalg fra Bundahisjn er gjengitt i antologien Zarathustras sanger, 2003.
The Opening Act

The Opening Act er et musikkalbum med Home Groan, utgitt i 2004.
Chromeurytominae

Utseende

Bittesmå, blanke, mørke, ofte metalliske snyltevepser. Pronotum er stort og nærmest firkantet.

Levevis

Slekten Chromeurytoma er parasitoider som er knyttet til galler på treslektene Eucalyptus og Acacia.
De andre slektene snylter henholdsvis på en minerende møll og på skjoldlus.

Utbredelse

Gruppen er utbredt i Australia, med unntak av én art fra Bangladesh.
Marshall (Texas)

Marshall er en by i den nordøstlige delen av delstaten Texas i USA, med 23 935 innbyggere (2000). Den ble grunnlagt i 1841 i den daværende Republikken Texas. Marshall er hovedbyen i regionen Harrison.
Forbundet KYSTEN

Forbundet KYSTEN er en organisasjon for vern av norsk kystkultur.
Fartsgrenser i Sverige

Fartsgrenser i Sverige er 50 km/t i tettbygd strøk, 70 km/t utenfor tettbygd strøk og 110 km/t på motorveg. Både generelle og særskilte fartsgrenser er angitt med forbudsskilt, og strekker seg fra 30 til 120 km/t. Særskilte fartsgrenser fastsettes utenfor tettbygd strøk av Trafikverket og innenfor tettbygd strøk av kommunene. På hovedveger er fartsgrensen normalt 90 km/t utenfor tettbygd strøk. Generelle fartsgrenser ble avskaffet i 1930, men privatbilismens framvekst i etterkrigstiden medførte en økning i antall ulykker. I 1955 ble generell fartsgrense gjeninnført i tettbygd strøk (50 km/t), i 1967 også utenfor tettbygd strøk (70 km/t). De nåværende fartsgrensene 30, 50, 70, 90 og 110 km/t ble innført i 1971.
Fartsgrensene  er skiltet med skilt med gul bakgrunn, som ellers ser ut som de i andre europeiske land. Det er ingen "slutt på fartsgrense"-skilt, i motsetning til de fleste andre land i Europa. Alle fartsgrenser er skiltet med den faktiske fartsgrensen.

Fartsgrenser fra 2008

I 2008 ble de gamle fartsgrensene i 20-intervall komplettert med nye fartsgrenser (40, 60, 80, 100 og 120 km/t), slik at Sverige nå har fartsgrenser i 10-intervall. I den forbindelse ble fartsgrensene justert på utvalgte hovedveier, hvilket har ført til en nedgang i antall trafikkulykker. Det nye systemet har imidlertid blitt kritisert for å være for uoversiktlig. I 2012 tok Trafikverket til orde for å gå tilbake til fartsgrenser i 20-intervall fra 2017, men denne gangen etter internasjonalt mønster med 40, 60, 80 og 100 km/t. Fartsgrensene 30 og 110 km/t kommer til å beholdes. De generelle fartsgrensene blir 40 km/t i tettbygd strøk og 60 km/t utenfor tettbygd strøk. Saken ligger til behandling hos regjeringen.
Det er i 2018 fortsatt generelle fartsgrenser på 50 km/t i tettbygd strøk og 70 km/t utenfor tettbygd strøk. Hovedveier uten midtdeler i Sør-Sverige har ofte fått 80 km/t. I Norrbottens, Västerbottens og Jämtlands län har slike hovedveier fått 100 km/t mot tidligere 110. Fartsgrenser på veier utenfor tettbygd strøk bestemmes av länsstyrelsen og på veier i tettbygd strøk av kommunen, og deres prinsipper varierer.
Rustbåndvikler

Utseende

En middelsstor (vingespenn 13-17 millimeter) vikler. Forvingen er brungul med fine, mørke streker og mørkt rustbrune tegninger: en stor flekk ved roten, et bredt, skrått tverrbånd og en mindre spissflekk.

Levevis

Larvene lever på sammenspundne blader av ulike planter, blant andre eik, hagtorn, bringebær og bjørnebær. De voksne sommerfuglene flyr i løvskog i juni-august.

Utbredelse

Arten er utbredt i Sør-Norge.
Brun sigdvikler

Utseende

En middelsstor (vingespenn 13-20 millimeter) vikler med sigdformede forvinger. Disse er gråbrune med brunrøde spisser. Langs framkanten i den ytre delen er det korte, hvite skråstreker. Bakvingen er gråbrun.

Levevis

Larven lever mellom sammenrullede blader av bjørk (Betula spp.) eller alm (Ulmus spp.), som den etter hvert kan snaugnage slik at bare nervene står igjen.
De voksne sommerfuglene flyr i mai-juni.

Utbredelse

Den er utbredt i Mellom- og Nord-Europa og i det nordlige Asia. I Norge er den bare kjent fra Rygge i Østfold. Den blir vurdert som Nær truet (NT) i den norske rødlisten fra 2010.
Witenwasserenstock

Witenwasserenstock er et fjell i Gotthardmassivet i Sveits. Her møtes tre viktige vannskiller (mellom Nordsjøen, Middelhavet og Adriaterhavet) og tre kantoner (Uri, Wallis og Ticino). Witenwasserenstock er 3082 meter høy og ligger mellom Furka-, Nufenen- og St. Gotthard-passet.
Nedbøren som faller på Witenwasserenstocks nordside, renner via Reuss og Rhinen mot Nordsjøen. Nedbøren som faller på fjellets vestside, havner via Rhône i Middelhavet. Witenwasserenstocks østside drenerer via Ticino, Maggioresjøen og Po til Adriaterhavet.
Limfjordbroen

Limfjordsbroen er ei bru som knytter sammen Nørresundby og Aalborg over Limfjorden. Brua ble innviet 30. mars 1933 med rundt 30 000 tilskuere og med statsminister Thorvald Stauning til stede.
Brua var betalingsbru fram til 1935, da den ble avgiftsfri samtidig med åpningen av den gamle Lillebæltsbrua, som det også skulle være gratis å bruke.

Forgjenger

Den første faste forbindelse mellom de to byene ble etablert i 1865 i form av en pongtongbro, som var i bruk til den nåværende brua ble etablert i 1933. Pongtongbrua kunne bare klare begrensede belastninger og klarte for eksempel ikke å ta datidens fullt lastede lastevogner. Den var også hemmet av at den åpnet og lukket seg svært langsomt når skipstrafikk skulle passere.

Bygging

Brua ble bygget i løpet av 150 uker i 1930-1933 av 100-200 arbeidere fra Aalborg. De fleste av elementene ble bygget på Aalborgs havnefront vest for bruas nåværende plassering. Byggingen ble gjennomført uten dødsulykker. En uke før innvielsen ble det gjennomført en belastningsprøve, ved at 48 fullt lastede lastebiler ble plassert på broklappene.
Den 9. mai 1960 ble en utvidelse innviet, da bredden på kjørebanens ble økt fra 8,5 m til 12,5 m og sykkelsti og gangvei plassert utenfor den opprinnelige brua.